Document ID: 32012D0838

KOMISSION PÄÄTÖS,
annettu 18 päivänä joulukuuta 2012,
säännöistä, joita soveltaen voidaan todentaa yhdenmukaisesti osallistujien olemassaolo ja oikeudellinen asema sekä niiden toiminnalliset ja taloudelliset edellytykset sellaisten epäsuorien toimien yhteydessä, joita tuetaan avustuksilla Euroopan yhteisön seitsemännestä tutkimuksen, teknologian kehittämisen ja demonstroinnin puiteohjelmasta ja Euroopan atomienergiayhteisön seitsemännestä ydinalan tutkimuksen ja koulutuksen puiteohjelmasta
(ETA:n kannalta merkityksellinen teksti)
(2012/838/EU, Euratom)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon Euroopan atomienergiayhteisön perustamissopimuksen,
ottaa huomioon säännöistä, jotka koskevat yritysten, tutkimuskeskusten ja korkeakoulujen osallistumista seitsemännen puiteohjelman toimiin sekä tutkimustulosten levittämistä (2007-2013), 18 päivänä joulukuuta 2006 annetun Euroopan parlamentin ja neuvoston asetuksen (EY) N:o 1906/2006 (1) ja erityisesti sen 16 artiklan 4 kohdan,
ottaa huomioon säännöistä, jotka koskevat yritysten, tutkimuskeskusten ja korkeakoulujen osallistumista Euroopan atomienergiayhteisön seitsemännen puiteohjelman toimiin sekä tutkimustulosten levittämistä (2007-2011), 19 päivänä joulukuuta 2006 annetun neuvoston asetuksen (Euratom) N:o 1908/2006 (2) ja erityisesti sen 15 artiklan 4 kohdan,
sekä katsoo seuraavaa:
(1)
Säännöistä, joita soveltaen voidaan todentaa yhdenmukaisesti osallistujien olemassaolo ja oikeudellinen asema sekä niiden toiminnalliset ja taloudelliset edellytykset sellaisten epäsuorien toimien yhteydessä, joita tuetaan avustuksilla Euroopan yhteisön seitsemännestä tutkimuksen, teknologian kehittämisen ja demonstroinnin puiteohjelmasta (2007-2013) ja Euroopan atomienergiayhteisön (Euratom) seitsemännestä ydinalan tutkimuksen ja koulutuksen puiteohjelmasta (2007-2011), 13 päivänä kesäkuuta 2007 tehdyllä päätöksellä K(2007) 2466 komissio on laatinut säännöt, joita soveltaen voidaan todentaa yhdenmukaisesti osallistujien olemassaolo ja oikeudellinen asema sekä niiden toiminnalliset ja taloudelliset edellytykset sellaisten epäsuorien toimien yhteydessä, joita tuetaan avustuksilla Euroopan yhteisön seitsemännestä tutkimuksen, teknologian kehittämisen ja demonstroinnin puiteohjelmasta (2007-2013) 18 päivänä joulukuuta 2006 tehdyn Euroopan parlamentin ja neuvoston päätöksen N:o 1982/2006/EY (3) ja Euroopan atomienergiayhteisön (Euratom) seitsemännestä ydinalan tutkimuksen ja koulutuksen puiteohjelmasta (2007-2011) 18 päivänä joulukuuta 2006 tehdyn neuvoston päätöksen 2006/970/Euratom (4) nojalla (jäljempänä ’säännöt’).
(2)
Säännöillä oli tarkoitus luoda selkeä ja avoin kehys, jota kaikki päätöksen N:o 1982/2006/EY ja päätöksen 2006/970/Euratom nojalla myönnettävien avustusten hallinnointiin osallistuvat yksiköt soveltavat yhtenäisesti. Säännöillä pyrittiin varmistamaan johdonmukainen toimintatapa kyseisillä päätöksillä perustetuissa ohjelmissa koko ohjelmien keston ajan mutta mahdollistamaan tarvittaessa riittävä liikkumavara.
(3)
Sääntöjä olisi muutettava, jotta voidaan täsmentää joitakin näkökohtia ja saattaa käytäntöjä ajan tasalle, kuten oikeudellisten asemien/luokkien määritelmät ja säännökset, jotka koskevat pyydettyjä asiakirjoja ja voimaantulopäivää, puutteellisia, ristiriitaisia tai virheellisiä ilmoituksia ja/tai tausta-asiakirjoja, oikeussubjektin nimeämää edustajaa (Legal Entity Appointed Representative), validointien muuttamista ja niitä koskevaa muutoksenhakua sekä validointilautakuntaa.
(4)
Sääntöjen yhtenäisen noudattamisen ja tulkinnan varmistamiseksi niitä on tarpeen muuttaa sisällyttämällä niihin erityistapauksia. Lisäksi suojatoimia käsittelevää kohtaa on täydennettävä.
(5)
Samalla sääntöjä olisi yhdenmukaistettava Euroopan unionin toiminnasta tehdyn sopimuksen kanssa.
(6)
Selkeyden ja oikeusvarmuuden vuoksi päätös K(2007) 2466 olisi näin ollen korvattava,
ON HYVÄKSYNYT TÄMÄN PÄÄTÖKSEN:
1 artikla
Säännöt, joita soveltaen voidaan todentaa yhdenmukaisesti osallistujien olemassaolo ja oikeudellinen asema sekä niiden toiminnalliset ja taloudelliset edellytykset sellaisten epäsuorien toimien yhteydessä, joita tuetaan avustuksilla päätöksen N:o 1982/2006/EY, päätöksen 2006/970/Euratom (5) ja neuvoston päätöksen 2012/93/Euratom nojalla, esitetään tämän päätöksen liitteessä.
2 artikla
Kumotaan päätös K(2007) 2466. Viittauksia kumottuun päätökseen pidetään viittauksina tähän päätökseen.
3 artikla
Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Tehty Brysselissä 18 päivänä joulukuuta 2012.

Labels: 11
4
19
14
7
12